**Har du lyst til å bidra litt ekstra i Rotary? – Vi trenger en ny Poliokoordinator!**

Bjørg Månum Andersson har etter mage år som poliokoordinator i distriktet signalisert at hun vil trekke seg ut av vervet til sommeren. Rotary International har bedt Bjørg fortsette som End Polio Now coordinator for zone 18 (EPNZC), noe hun har takket ja til.

Som koordinator for polioarbeidet i distriktet vil du bli medlem av komiteen for The Rotary Foundation (TRF-komiteen). Komiteen består i dag av:

* Bjørg Månum Andersson, Groruddalen RK (poliokoordinator)
* Harald Bjørgo, Hønefoss-Øst RK (vurderer klubbenes søknader til District og Global Grants og innstiller på støtte)
* Per O Aukner, Eiksmarka RK (som er vår mann med Fredsstudenter, både søkere til studier og arrangement besøkende som vi har hatt årlig gjennom noen år)
* Svein Eystein Lindberg, Hønefoss-Øst RK som er komiteens leder og bidragsyter for alle områder av komiteen.

TRF-komiteen har møter ca fire ganger pr år. Noen av disse er fysiske møter, mens andre er på telefon.

Komiteen har ansvar for å kvalifisere klubbene slik at de er godkjent som søkere av tilskudd (Grants) fra TRF.

Poliokoordinators oppgaver omfatter bl.a. å være oppdatert på informasjon og tiltak for å bekjempe polio i verden, delta i TRF kvalifiseringsseminar, være bidragsyter i distriktskonferanse, PETS o.l. Bistå klubbene med råd og informere om Rotarys policy på området. Motivere klubbene til aktiviteter som synliggjør poliobekjempelse og å gi økonomiske bidrag til polio. Rapportere til TRF-komiteen og til EPNCZ.

Den som overtar oppgaven som poliokoordinator vil selvfølgelig få den beste opplæring, og vi ønsker at du allerede i år kan være med oss og Bjørg for å se hvilket arbeid som gjøres.

Som alle andre oppgaver i Rotary er betalingen i form av heder og ære. I tillegg kan du regne med å få dekket faktiske utlegg til reise.

Har du spørsmål så ikke nøl med å ta kontakt med:  
Bjørg Månum Andersson – 908 55 025 – bjorgmanum.andersson@gmail.com eller

Svein Eystein Lindberg – 404 00 934 – svein@rnf.no

Søknadsfrist: 1. februar 2020

Kortfattet søknad sendes til:  
Svein Eystein Lindberg – svein@rnf.no